|  |  |
| --- | --- |
|  | **ZAVOD ZA JAVNO ZDRAVSTVO**  **ŠIBENKO KNINSKE ŽUPANIJE**  **Tel. 022/341-232, 233,fax 022/215-063**  **Email: zzjz-sibenik@hi-htnet.hr**  **Matije Gupca 74**  **22 000 Šibenik**  **OIB 84082732674** |

**Broj: 2579 - 01/17**

**U Šibeniku, 23. studenog 2017.**

Temeljem Plana specijalizacije za 2017. godinu, broj: 01-01/17, kojeg je odobrilo Ministarstvo zdravstva (KLASA: 131-01/17-01/122, URBROJ: 534-03-3-2/3-17-02), Pravilnika o mjerilima za prijam specijalizanata ( „Narodne novine“, broj 83/15 ) i članka 22. Statuta Zavoda za javno zdravstvo Šibensko-kninske županije, ravnateljica Zavoda za javno zdravstvo Šibensko-kninske županije, objavljuje

**NATJEČAJ**

**za izbor pristupnika za odobravanje specijalizacije i za sklapanje ugovora o radu na neodredeno vrijeme za doktora medicine specijalizanta školske i adolescentne medicine**

1. liječnik/ica specijalizant školske i adolescentne medicine - neodređeno vrijeme, 1 pristupnik/ca u Odjelu školske i sveučilišne medicine

**II.** Opći uvjeti koje pristupnik mora ispunjavati jesu:

- zdravstveni radnik sa završenim integriranim preddiplomskim i diplomskim studijem zdravstvenog usmjerenja, doktor medicine

- odobrenje za samostalan rad ( licenca )

**III.** Uz prijavu na natječaj pristupnici su dužni priložiti preslike dokaza o ispunjavanju općih uvjeta:

1. zamolbu,

2. životopis,

3. preslik domovnice,

4. preslik diplome o završenom fakultetu,

5. preslik uvjerenja o položenom stručnom ispitu,

6. elektronički zapis od HZMO-a o radnom stažu, ne starija od dana objave natječaja

**IV.** U svrhu utvrđivanja redosljeda pristupnika za prijem u radni odnos i odobravanje specijalizacije, pristupnik je dužan priložiti preslike slijedećih dokumenata:

1. preslik prijepisa položenih ispita na studiju,

2. preslik potvrde o općem prosjeku ocjena tijekom studija te duljini trajanja studija,

3. preslik nagrada za vrijeme studija,

4. preslik potvrde o statusu poslijediplomskog doktorskog studija,

5. popis objavljenih radova i kopije radova,

6. preslik ugovora o radu ako je pristupnik radio u primarnoj zdravstvenoj zaštiti,

Dokazi koji se dostavljaju ne moraju biti ovjereni, ali se izvornik dokumenta mora predočiti Povjerenstvu prilikom razgovora. Prijavljeni pristupnici / pristupnice koji podnesu potpunu dokumentaciju bit će pisanim putem ili putem elektroničke pošte pozvani na razgovor s Povjerenstvom za izbor specijalizanata u roku od 30 dana od isteka roka za prijavu na natječaj. O terminu razgovora s Povjerenstvom svaki će pristupnik biti izvješten pisanim putem ili putem elektroničke pošte. Bodovanje i razgovor obavlja se samo za one pristupnike koji su podnijeli potpunu dokumentaciju. Odluku o izboru specijalizanata donosi ravnatelj ustanove na prijedlog Povjerenstva za odabir pristupnika. Obavijest o datumu objave liste rezultata na oglasnoj ploči bit će istovremeno poslana svim prijavljenim pristupnicima. Odluka o izboru specijalizanata javno će se objaviti na oglasnoj ploči i na internetskoj stranici Zavod za javno zdravstvo Šibensko-kninske županije (<http://www.zzjz-sibenik.hr/>) najkasnije u roku od 20 dana od dana razgovora s Povjerenstvom. Izabrani pristupnik zasniva radni odnos na neodređeno vrijeme, uz probni rad. Na natječaj se mogu javiti osobe oba spola čl. 13. st. 2. Zakona o ravnopravnosti spolova ( „Narodne novine“, broj 82/08 ).

Prijave o dokazima o ispunjavanju uvjeta podnose se u roku **8 dana** od dana objave natječaja na mrežnim stranicama Ministarstva zdravstva RH, na mrežnim stranicama Zavoda za javno zdravstvo Šibensko-kninske županije(http://www.zzjz-sibenik.hr/) i dnevnom listu Slobodna Dalmacija, na adresu: Zavod za javno zdravstvo Šibensko-kninske županije, Matije Gupca 74, 22000 Šibenik, s naznakom **„** **Natječaj za izbor pristupnika za odobravanje specijalizacije i za sklapanje ugovora o radu na neodredeno vrijeme za doktora medicine specijalizanta školske i adolescentne medicine“ .**

Zavod za javno zdravstvo zadržava pravo poništenja natječaja/dijela natječaja , odnosno pravo ne odabrati nijednog kandidata, bez obveze obrazlaganja svoje odluke.

R a v n a t e lj i c a

Diana Dulibić,dipl.iur.